裴莉言嘉

裴莉言嘉，全名裴莉言嘉·卓芭拉，係而家當紅嘅印度波里活女影星。渠重響2000年摞到21世紀第一個印度小姐同埋全球世界小姐。

早年 
裴莉言嘉喺賈坎德邦嘅詹雪脯出世，渠阿爸係Ashok Chopra，阿媽Madhu Akhauri，兩個都係印軍嘅軍醫，屋企重有個細佢八歲嘅細佬Siddharth Chopra。

裴莉言嘉童年時代喺北方邦嘅柏瑞利生活過。讀過聖馬利亞·葛雷蒂學校。阿爸、阿媽送兩個仔女去美國麻省留學，後來到美國麻塞諸塞州牛頓北中學留學，然後入艾奧瓦州北雕爾塔高中，2000年初返柏瑞利嘅軍辦中學學成畢業。

之後，裴莉言嘉入咗孟買嘅栽賢學院，冇耐報名參加印度小姐競賽，摞到冠軍，並代表印度出賽世界小姐，又不負重望摘取桂冠。佢做咗世界小姐之後就退咗學。

當年係20世紀最後一年，印度佳麗同時贏到世界小姐、環球小姐同亞太小姐嘅冠軍，正式前所未有。

演藝生涯 
贏咗世界小姐之後，渠入咗娛樂圈。開頭演咗好幾部電影都表現嘛嘛，沉咗一陣，2004年部影片《好女十八嫁》獲得成功，成為票房大炸彈。第二年佢響電影《世界真係細》度出演一個反派角色因此得到嗰年度嘅《印度電影觀眾──反派角色獎》。

以下係佢嘅三部代表作：
 《好女十八嫁》── 嫁還嫁，搞笑還搞笑，部片出盡花臣𧨾觀眾開心。媒介第一次讚佢好嘢。
 《孟買大追捕 2》──呢部係至今票房最大收穫嘅一部警匪片，佢演反角。 
 《愛情的禮讚》──由尼琪阿凡提導演嘅歌舞片，波里活嘅明星出曬陣。佢演一個專門想靠製造花邊新聞提昇自己人氣嘅新紮影星，觀眾都話佢做得好逼真。

印度演員
世界小姐冠軍